
Parlamentul  României

                     Nr. 32/198/2013

Nr.31/643/2013                  


         Bucureşti, 3 iunie 2013 

        




                         PL x 144/2013
RAPORT COMUN
asupra

proiectului de Lege privind aprobarea Ordonanţei de urgenţă a Guvernului nr. 16/2013 pentru modificarea şi completarea Legii nr. 122/2006 privind azilul în România

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia juridică, de disciplină şi imunităţi au fost sesizate spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 16/2013 pentru modificarea şi completarea Legii  nr. 122/2006 privind azilul în România, trimis cu adresa nr. PL-x 144 din  20 mai 2013, înregistrat cu nr. 32/198 din 20 mai 2013 la Comisia pentru apărare, ordine publică şi siguranţă naţională şi cu nr. 31/643 din 20 mai 2013 la Comisia juridică, de disciplină şi imunităţi.
Senatul, în calitate de primă Cameră sesizată, a adoptat proiectul de lege în şedinţa din 13 mai 2013.

Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat.

Proiectul de lege are ca obiect de reglementare aprobarea Ordonanţei de urgenţă a Guvernului nr. 16/2013 pentru modificarea şi completarea Legii nr. 122/2006 privind azilul în România, în vederea punerii în aplicare a Deciziei nr.14/V/2012 a Curţii de Conturi, astfel încât situaţiile identificate de Curtea de Conturi ca abateri de la legalitate în acordarea ajutorului rambursabil să fie înlăturate.
Consiliul Legislativ a avizat favorabil proiectul de lege, cu observaţii şi propuneri, conform adresei cu nr.146 din 13 martie 2013.

Comisia pentru drepturile omului, culte şi problemele minorităţilor naţionale a avizat favorabil proiectul de lege, cu unanimitate de voturi, conform adresei cu nr.25/200/29.05.2013.

În conformitate cu prevederile art. 61 şi 63 din Regulamentul Camerei Deputaţilor, republicat, cele două comisii au dezbătut proiectul de lege în şedinţe separate. 
Membrii Comisiei pentru apărare, ordine publică şi siguranţă naţională au examinat actul normativ în şedinţa din 28 mai 2013.
La lucrări au fost prezenţi 22 de deputaţi din totalul de 24 membri ai comisiei.

La dezbateri a participat, în calitate de invitat din partea Ministerului Afacerilor Internelor, domnul Bogdan Tohăneanu – secretar de stat. Domnia sa a susţinut aprobarea proiectului de lege în forma adoptată de Senat.
Membrii Comisiei juridice, de disciplină şi imunităţi au examinat proiectul de lege în şedinţa din 3 iunie 2013.
Din numărul total de 26 membri ai Comisiei juridice, de disciplină şi imunităţi au fost prezenţi la dezbaterea proiectului de lege 19 deputaţi. 

În urma dezbaterilor, membrii celor două Comisii sesizate în fond au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, un raport comun de adoptare a Proiectului de Lege privind aprobarea Ordonanţei de urgenţă a Guvernului nr. 16/2013 pentru modificarea şi completarea Legii nr. 122/2006 privind azilul în România, în forma adoptată de Senat.
În raport de obiectul şi conţinutul său proiectul de lege face parte din categoria legilor ordinare.
       PREŞEDINTE, 




  PREŞEDINTE,
   Bogdan Liviu CIUCĂ                                         Ion MOCIOALCĂ
SECRETAR, 




    SECRETAR,
CĂTĂLIN THEODOR NICOLESCU    

     GHEORGHE EMACU
Consilier parlamentar, 





Consilier parlamentar,

     Rodica Penescu





                    George Cucu

